Søknadsprosessen til Sommer-OL 2016

Syv byer sendte inn søknad for sommer-OL 2016 og Paralympiske sommerleker 2016 13. september 2007, med mål om å være vert for Lekene i den XXXI Olympiade. Alle syv ble anerkjent av den Internasjonale Olympiske Komité (IOK) 14. september 2007 og ble da søkerby. Selv om flere byer søkte for å bli vurdert til å være vert for sommer-OL, inkludert New York og Los Angeles, nominerte IOK 4. juni 2008 de fire sterkeste budene til å bli kandidatby. Disse byene var Chicago, Madrid, Rio de Janeiro og Tokyo. Avgjørelsen ble tatt under et møte i Athen, Hellas. De resterende søkerbyene, Baku, Doha og Praha, ble eliminert.
De fire kandidatbyene ble valgt i basert på en detaljert studie av søknadene. De fire byene sendte inn sine kandidatursøknader til IOK 11. februar 2009. De ble analysert ved IOKs vurderingskommisjon som gjennomførte inspeksjoner i Chicago (4.-7. april), Tokyo (16.-19. april), Rio de Janeiro (27. april–2. mai) og Madrid (5.-8. mai). Under ledelse av Nawal El Moutawakel leverte kommisjonen sin rapport i 2. september 2009, én måned før valget.
Den 121. IOK sesjon fant sted i København, Danmark, 2. oktober 2009 med tilstedeværelse fra statsoverhodene fra alle fire kandidatbyene. Chicago begynte sine presentasjoner på Bella Center, etterfulgt av Tokyo, Rio de Janeiro og Madrid. Flere kjendiser, slik som Kongen av Spania, Oprah Winfrey og Pelé, var tilstede. Før avstemningen la IOKs vurderingskommisjon frem sin rapport til sesjonen. Chicago falt i første runde, etterfulgt av Tokyo.
Rio de Janeiro slo Madrid med 66 stemmer over 32 i den siste stemmerunden, og dermed fikk retten til å være vert for Sommer-OL 2016 og de paralympiske sommerleker 2016. Brasil vil være det første lusofone land og Rio de Janeiro den første byen i Sør-Amerika å være vert for sommer-OL. Kunngjøringen ble gjort av Jacques Rogge, president i IOK. Den langvarige og intensive søknadsprosessen var preget av flere kontroverser slik som spionasje, rasisme og motstandsbevegelser.
Av de seks byene som ikke ble tildelt Sommer-OL 2016, la fire av dem inn bud for Sommer-OL 2020. Baku, Doha, Madrid og Tokyo var offisielle søkerbyer, der Madrid og Tokyo bli kandidatbyer og med Tokyo som til slutt ble valgt.

Søknadsprosessen

Den olympiske søknadsprosessen begynner med innlevering av en by sin søknad til den Internasjonale Olympiske Komité (IOK) av sin Nasjonale olympisk komité (NOK) og avsluttes med valget av vertsbyen av medlemmer av IOK i løpet av en vanlig sesjon. Prosessen er styrt av det Olympiske Charter, som nevnt i Kapittel 5, Regel 34.
Siden 1999 har prosessen bestått av to faser. Under den første fasen, som starter umiddelbart etter søknadsfristen, må søkerbyen besvare et spørreskjema som dekker temaer av betydning for en vellykket organisering av OL. Denne informasjonen gjør at IOK kan analysere byenes vertskaps evner og styrker og svakheter i sine planer. Etter en detaljert studie av de innsendte spørreskjemaene og påfølgende rapporter, velger hovedstyret i IOK byene som er kvalifisert til å gå videre til neste fase. Den andre fasen er den sanne kandidaturfase. De aksepterte søkerbyene (fra nå av referert til som kandidatbyer) er pålagt å sende inn nok et spørreskjema i form av en utvidet og mer detaljert kandidaturrapport. Disse rapportene er nøye studert av IOKs  Evalueringskommisjon, en gruppe som består av IOC-medlemmer, representanter for internasjonale idrettsforbund, NOKs, idrettsutøvere, den Internasjonale Paralympiske Komité, og internasjonale eksperter på ulike felt. Medlemmene av kommisjonen gjennomfører deretter en fire-dagers inspeksjon til hver av kandidatbyene. Kommisjonen kommuniserer resultatene av sine inspeksjoner i en rapport sendt til IOK-medlemmene opp til en måned før valget.

Valg

På 121. IOK sesjon i København, Danmark 2. oktober 2009 fant den endelige avstemningen sted. De tre stemmerundene ble holdt innenfor en 15-minutters periode, og selv om resultatene fra de første to stemmerundene ble annonsert umiddelbart, ble resultatet fra den tredje stemmerunden annonsert om lag en time senere. Det endelige resultatet og vinneren ble annonsert som Rio de Janeiro kl. 18.49, København tid (16:49 UTC). Resultatene ble som vist: